*Tämä artikkeli käsittelee jääkiekkoilija Jesper B. Jenseniä. Muista samannimisistä henkilöistä katso Jesper Jensen.*

**Jesper B. Jensen Aabo** (s. 30. heinäkuuta 1991 Rødovre, Tanska) on tanskalainen jääkiekkopuolustaja.

Ura
---

### Seuraura

Jensen on Rødovre IK:n kasvatti. Hän pelasi Mighty Bullsissa ensimmäiset miesten pelinsä 16-vuotiaana kaudella 2007–2008, jolloin Jensen pelasi isomman osan kaudestaan Rødovren kakkosjoukkueessa, Tanskan I-divisioonassa. Hän pelasi samalla kaudella myös viisi ottelua AL-Bank Ligaenissa tehden yhden maalin. Jensen voitti samalla kaudella Tanskan cupin. Kaudella 2008–2009 hän pelasi AL-Bank Ligaenissa 38 runkosarja -ja 12 playoff-ottelua tehopistein 1+2=3. Jensen voitti kauden päätteeksi pronssia. Kaudella 2009–2010 hän teki läpimurtonsa AL-Bank Ligaenissa ja teki 35 runkosarjaottelussa tehot 3+12=15.

Kaudeksi 2010–2011 Jensen siirtyi kaksivuotisella sopimuksella HockeyAllsvenskan-joukkue Rögle BK:hon. Hän haki ensimmäisellä kaudellaan vielä pelituntumaa myös Röglen J20-joukkueesta sekä I-divisioonajoukkue Kristianstads IK:sta ja pelasi Röglessä 42 runkosarjaottelua tehopistein 1+5=6 sekä kahdeksan Kvalserien-ottelua tehopistein 1+1=2. Kauden 2011–2012 Jensen pelasi kokonaan Röglen miesten joukkueessa ja teki 50 runkosarjaottelussa tehot 6+13=19. Joukkue eteni jälleen Kvalserieniin, jossa hän teki kymmenessä ottelussa tehot 2+1=3. Röglen kausi päättyi Elitserien-nousuun.

Tammikuussa 2012 Jensen teki kaksivuotisen jatkosopimuksen Röglen kanssa. Ensimmäinen Elitserien-kausi 2012–2013 toi Jensenille 43 runkosarjaottelussa tehot 1+6=7 sekä kymmenessä Kvalserien-ottelussa tehot 2+5=7. Hän oli koko Kvalserienin toiseksi paras pistemies ja tehokkain puolustaja Timrå IK:n Mat Robinsonin kanssa. Röglen kausi päättyi kuitenkin pudotukseen. Allsvenskan-kaudella 2013–2014 Jensen voitti joukkueen sisäisen tehotilaston lukemalla +12. Hän jakoi myös sarjan jäähypörssin neljännen sijan Malmö Redhawksin Anton Blomqvistin kanssa.

Kaudeksi 2014–2015 Jensen siirtyi kaksivuotisella sopimuksella SHL-joukkue Färjestad BK:hon. Hän teki siellä 50 runkosarja- ja kolmessa playoff-ottelussa kuusi syöttöpistettä, mutta ei lopulta vastannut hänen kohdistuneisiin odotuksiin ja Färjestad purki lopulta Jensenin sopimuksen maaliskuussa 2015. Kesäkuussa hän teki kaksivuotisen sopimuksen KHL-joukkue Jokereiden kanssa. Seuran GM Jari Kurrin mukaan Jensen hankittiin joukkueen syvyyspuolustajaksi ja hän taisteli alkukaudella 2015–2016 peliajasta. Jensenin vastuu kuitenkin kasvoi loukkaantumisten myötä ja hän vakiinnutti paikkansa Jokereiden kokoonpanossa. Syyskuun 2015 lopulla Jensen valittiin KHL:n viikon parhaaksi puolustajaksi. Hän edusti Jokereita kauden aikana myös Spengler Cupissa. Huhtikuussa Jokerit jatkoi Jensenin sopimusta vuodella kevääseen 2018 saakka. Toukokuussa 2017 hänen sopimustaan jatkettiin jälleen vuodella kevääseen 2019 saakka.

Jensen palasi kaudeksi 2019–2020 SHL:ään ja siirtyi kaksivuotisella sopimuksella Malmö Redhawksiin. Jensen pelasi Malmössä 93 runkosarjaottelua, mutta toisella kaudella hänellä oli välillä vaikeuksia mahtua kokoonpanoon. Hän pelasi kuitenkin loppukaudesta, kun Malmö nousi viimeiseltä sijalta aina pudotuspeleihin asti.

Jensen edusti kauden 2021–2022 Saksan DEL-liigan Krefeld Penguinea. Sieltä hän siirtyi kaksivuotisella sopimuksella itävaltalaiseen Klagenfurtiin.

### Maajoukkueura

Jensen pelasi alle 18-vuotiaiden MM-kilpailuissa vuonna 2008, mutta joukkue putosi I-divisioonaan vuoden 2009 turnaukseen. Hän voitti turnauksesta B-lohkon hopeaa.

Jensen pelasi myös alle 20-vuotiaiden I-divisioonan MM-kilpailuissa vuosina 2010 ja 2011. Vuoden 2010 turnauksessa hän toimi Tanskan varakapteenina, voitti A-lohkon hopeaa ja jakoi joukkuetoverinsa Simon Grønvaldtin kanssa A-lohkon puolustajien piste- ja maalipörssin voiton. Jensen palkittiin myös Tanskan parhaana pelaajana, kuten myös vuoden 2011 turnauksen päätteeksi, joka päättyi B-lohkon kultaan. Hän toimi turnauksessa Tanskan kapteenina ja palkittiin B-lohkon parhaana puolustajana.

Jensen on edustanut Tanskaa MM-kilpailuissa vuosina 2011, 2012, 2013, 2014, 2015, 2016, 2017, 2018, 2019, 2021, 2022 ja 2023. Hän toimi 2021 joukkueen kapteenina sekä vuosien 2014, 2016 ja 2022 turnauksissa varakapteenina. Vuoden 2016 turnaus Jensenillä kuitenkin päättyi kolmanteen otteluun, kun hän sai aivotärähdyksen Sveitsin Andres Ambühlin taklauksesta. Jensen voitti kuitenkin Tanskan sisäisen tehotilaston lukemalla +3. Vuoden 2018 turnauksessa hän oli tehoilla 1+4=5 joukkueen paras syöttäjä Mikkel Bødkerin kanssa ja toiseksi paras pistemies Frans Nielsenin jälkeen. Jensen pelasi myös Sotšin olympiakisojen 2014 ja Pyeongchangin olympiakisojen 2018 karsinnoissa, joista jälkimmäisessä turnauksessa hän jakoi joukkueensa sisäisen tehotilaston voiton kolmen muun pelaajan kanssa lukemalla +1.

Tanskan maajoukkueessa pelatessaan Jensen on käyttänyt vuoden 2018 MM-kilpailuista lähtien pelipaidassaan lisänimeä Aabo, jotta hän erottuisi täyskaimastaan Jesper Jensenistä sekä Nicklas Jensenistä ja Nicholas B. Jensenistä.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2007–2008 | Rødovre Mighty Bulls II | Tanska I | 17 | 4 | 4 | 8 | 30 | 2 | 0 | 0 | 0 | 12 | U18 | 6 | 0 | 0 | 0 | 6 |
|  | Rødovre Mighty Bulls | Tanska | 5 | 1 | 0 | 1 | 25 | – | – | – | – | – |
| 2008–2009 | Rødovre Mighty Bulls | Tanska I | 8 | 1 | 5 | 6 | 2 | – | – | – | – | – | U18d1 | 5 | 1 | 4 | 5 | 14 |
|  | Rødovre Mighty Bulls | Tanska | 38 | 1 | 2 | 3 | 6 | 12 | 0 | 0 | 0 | 10 |
| 2009–2010 | Rødovre Mighty Bulls | Tanska | 35 | 3 | 12 | 15 | 46 | – | – | – | – | – | JMMd1 | 5 | 2 | 3 | 5 | 16 |
| 2010–2011 | Kristianstads IK | Ruotsi I | 1 | 0 | 1 | 1 | 0 | – | – | – | – | – | JMMd1 | 5 | 0 | 4 | 4 | 2 |
|  | Rögle BK | Allsvenskan | 42 | 1 | 5 | 6 | 12 | – | – | – | – | – | MM | 6 | 0 | 0 | 0 | 4 |
| 2011–2012 | Rögle BK | Allsvenskan | 50 | 6 | 13 | 19 | 40 | – | – | – | – | – | MM | 7 | 0 | 1 | 1 | 0 |
| 2012–2013 | Rögle BK | Elitserien | 43 | 1 | 6 | 7 | 40 | – | – | – | – | – | OQ | 3 | 0 | 0 | 0 | 2 |
|  |  |  |  |  |  |  |  |  |  |  |  |  | MM | 7 | 0 | 1 | 1 | 8 |
| 2013–2014 | Rögle BK | Allsvenskan | 51 | 3 | 12 | 15 | 109 | – | – | – | – | – | MM | 7 | 1 | 1 | 2 | 8 |
| 2014–2015 | Färjestad BK | SHL | 50 | 0 | 6 | 6 | 43 | 3 | 0 | 0 | 0 | 0 | MM | 6 | 0 | 1 | 1 | 0 |
| 2015–2016 | Jokerit | KHL | 52 | 4 | 4 | 8 | 61 | 6 | 1 | 1 | 2 | 2 | MM | 3 | 2 | 1 | 3 | 6 |
| 2016–2017 | Jokerit | KHL | 53 | 2 | 13 | 15 | 32 | 4 | 0 | 2 | 2 | 2 | OQ | 3 | 0 | 1 | 1 | 0 |
|  |  |  |  |  |  |  |  |  |  |  |  |  | MM | 7 | 0 | 1 | 1 | 0 |
| 2017–2018 | Jokerit | KHL | 47 | 0 | 4 | 4 | 30 | 5 | 0 | 0 | 0 | 27 | MM | 7 | 1 | 4 | 5 | 16 |
| 2018–2019 | Jokerit | KHL | 49 | 3 | 8 | 11 | 16 | 6 | 0 | 1 | 1 | 0 | MM | 7 | 0 | 2 | 2 | 0 |
| 2019–2020 | Malmö Redhawks | SHL | 51 | 5 | 16 | 21 | 20 | – | – | – | – | – |
| 2020–2021 | Malmö Redhawks | SHL | 42 | 4 | 10 | 14 | 28 | 2 | 0 | 0 | 0 | 0 | MM | 7 | 0 | 1 | 1 | 4 |
| 2021–2022 | Krefeld Pinguine | DEL | 38 | 5 | 20 | 25 | 6 | – | – | – | – | – | OQ | 3 | 0 | 2 | 2 | 4 |
|  |  |  |  |  |  |  |  |  |  |  |  |  | OK | 3 | 0 | 0 | 0 | 4 |
|  |  |  |  |  |  |  |  |  |  |  |  |  | MM | 7 | 0 | 1 | 1 | 4 |
| 2022–2023 | Klagenfurter AC | ICEHL | 31 | 3 | 9 | 12 | 18 | 10 | 2 | 2 | 4 | 2 | MM | 7 | 1 | 2 | 3 | 4 |
| 4 kautta | yhteensä | KHL | 201 | 9 | 29 | 38 | 139 | 21 | 1 | 3 | 4 | 31 |
| 4 kautta | yhteensä | Elitserien/SHL | 186 | 10 | 38 | 48 | 131 | 5 | 0 | 0 | 0 | 0 |
| 3 kautta | yhteensä | Tanska | 78 | 5 | 14 | 19 | 77 | 12 | 0 | 0 | 0 | 10 |

Lähteet
-------

* Jesper Jensen The Internet Hockey Databasessa (englanniksi)
* Jesper B. Jensen Eurohockey-sivustolla (englanniksi)
* Jesper Jensen Aabo *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7  Jesper Jensen Aabo *Elite Prospects*. Everysport Media Group AB.  (englanniksi)
2. ↑  Pettersson, Robert: Rögle vann dragkampen mot Malmö *Hockeysverige.se*.  22.5.2010. NewsMe. Viitattu 13.6.2012. (ruotsiksi)
3. ↑  Erikzon, Olof: Rögle värvar dansk backtalang *roglebk.se*.  22.5.2010. Rögle Marknads AB.  Arkistoitu 21.10.2012. Viitattu 13.6.2012. (ruotsiksi)
4. ↑  Erikzon, Olof: Rögle förlänger med landslagsback *roglebk.se*.  24.1.2012. Rögle Marknads AB.  Arkistoitu 4.10.2012. Viitattu 13.6.2012. (ruotsiksi)
5. ↑  Elite Prospects - SHL Stats 2012-2013 *eliteprospects.com*. Everysport Media Group. Viitattu 4.9.2019. (englanniksi)
6. ↑  Elite Prospects - Rögle BK *eliteprospects.com*. Everysport Media Group. Viitattu 4.9.2019. (englanniksi)
7. ↑  Elite Prospects - Allsvenskan Stats 2013-2014 *eliteprospects.com*. Everysport Media Group. Viitattu 4.9.2019. (englanniksi)
8. ↑  Kalizki, Jörgen: Dansk VM-back klar för Färjestad - Färjestad BK *farjestadbk.se*.  19.6.2014. Färjestads Bollklubb Fastighets AB. Viitattu 30.9.2014. (ruotsiksi)
9. ↑  Mårtensson, Per: "PW", Lalonde och Jensen lämnar FBK *nwt.se*.  12.3.2015. Nya Wermlands-Tidningen.  Arkistoitu 26.5.2015. Viitattu 25.5.2015. (ruotsiksi)
10. ↑  Jokereille jo kolmas tanskalaisvahvistus *Jatkoaika.com*.  1.6.2015. Jatkoaika r.y. Viitattu 1.6.2015.
11. ↑  Saari, Riku: Taas yksi työnäyte Kurrin ja Vuorisen osaamisesta: "Sain mahdollisuuden ja otin paikkani" *Jatkoaika.com*.  15.10.2016. Jatkoaika r.y. Viitattu 4.3.2016.
12. ↑  Savonen, Ilari: Jokereiden puolustaja valittiin KHL-viikon parhaaksi *suomikiekko.com*.  15.10.2016. Nordic Sport Media. Viitattu 4.3.2016.
13. ↑  Jokereiden ensi kauden runko koossa - jatkuvuus taattu *Jatkoaika.com*.  12.4.2016. Jatkoaika r.y. Viitattu 22.5.2016.
14. ↑  Jesper B. Jensenille vuoden jatko Jokereihin − Ensi kauden johtoryhmä nimetty *Jatkoaika.com*.  23.5.2017. Jatkoaika r.y. Viitattu 23.5.2017.
15. ↑  Winnberg, Christian: Jensen Aabo förstärker Redhawks *malmoredhawks.com*.  18.4.2019. Malmö Redhawks Ishockey AB. Viitattu 4.9.2019. (ruotsiksi)
16. ↑  Johan Svensson: Fick lämna Malmö i SHL – är klar för tysk klubb *Expressen.se*.  2.6.2021. Viitattu 22.5.2023. (ruotsiksi)
17. ↑  KAC macht die Verpflichtung von Aabo offiziell *Kleine Zeitung*.  5.5.2022. Viitattu 22.5.2023. (saksaksi)
18. ↑  Tanskalaispuolustaja Jensenin kisat ohi *Jatkoaika.com*.  11.5.2016. Jatkoaika r.y. Viitattu 22.5.2016.
19. ↑  Elite Prospects - Denmark *eliteprospects.com*. Everysport Media Group. Viitattu 4.9.2019. (englanniksi)
20. ↑  Elite Prospects - Denmark *eliteprospects.com*. Everysport Media Group. Viitattu 4.9.2019. (englanniksi)
21. ↑  Elite Prospects - Denmark *eliteprospects.com*. Everysport Media Group. Viitattu 4.9.2019. (englanniksi)